Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: bizonyítványok és oklevelek elismeréséről szóló 2001. évi C. törvényben meghatározott,
Paragraph Index: 5544

5. Gazdálkodási Főosztály A Gazdálkodási Főosztály (jelen alfejezet alkalmazásában a továbbiakban: Főosztály) feladata az OKM igazgatás költségvetési alcím tervezésével, végrehajtásával és a beszámolással, valamint az ágazati biztonságpolitikával kapcsolatos feladatok ellátása. Gondoskodik az OKM, mint gazdálkodó szerv üzemeltetésével, működtetésével, valamint az OKM vagyonkezelésében lévő ingatlanok infrastruktúrájának rendeltetésszerű működését biztosító üzemeltetési és vagyonvédelmi feladatok ellátásáról. 5.1. A FEUVE szabályzat ellenőrzési nyomvonalában foglaltak szerint a Főosztály készíti elő az állami költségvetés OKM igazgatás alcímének tervjavaslatát. 5.2. Gondoskodik az OKM igazgatás gazdálkodással kapcsolatos szabályzatainak elkészítéséről, felelős a szabályzatokban a Főosztálynak megállapított nyilvántartási, pénzügyi-számviteli, költségvetési beszámolási, adatszolgáltatási feladatok elvégzéséért. Működteti a házipénztárt és a devizapénztárt. 5.3. Az OKM-hez rendelt, részben önállóan gazdálkodó költségvetési szervek gazdálkodási feladatait, valamint a szakmai pénzeszközökkel kapcsolatos pénzügyi lebonyolítást, számviteli nyilvántartást a Főosztály végzi. 5.4. Végzi a hivatali feladatok ellátását szolgáló készletek, kis- és nagyértékű eszközök beszerzésével kapcsolatos feladatokat. 2006/94. szám 5.5. A Főosztály szervezi és irányítja az ágazat tűz-, munka-, polgári-, katasztrófa-, vagyonvédelmi és védelmi igazgatási, valamint nukleárisbaleset-elhárítási feladatainak végrehajtását. HARMADIK RÉSZ AZ OKM MŰKÖDÉSE I. Az irányítás és a szakmai felügyelet eszközei

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes